Acțiune introdusă la 1 martie 2021 – QK/BCE
(Cauza T-133/21)
Limba de procedură: letona
Părțile
Reclamant: QK (reprezentant: A. Bērziņš, advokāts)
Pârâtă: Banca Centrală Europeană (BCE)
Concluziile
Reclamantul solicită Tribunalului:
declararea admisibilităţii acţiunii şi analizarea lui pe fond;
obligarea BCE la repararea prejudiciului suferit de reclamant de 15 583 195 de euro;
obligarea BCE la plata tuturor cheltuielilor suportate de reclamant;
obligarea BCE la plata tuturor cheltuielilor de judecată efectuate în prezenta procedură.
Motivele și principalele argumente
În susținerea acțiunii, întemeiată pe articolul 268 TFUE şi pe articolul 340 al treilea paragraf TFUE, reclamantul invocă un motiv unic. Prin acţiunea sa, reclamantul invocă faptul că, prin adoptarea deciziei aparent nefondate din 3 martie 2016 privind retragerea acordului dat AS „Trasta Komercbanka”, deţinută parţial de reclamant, BCE este responsabilă de pierderea de valoare a acţiunilor pe care reclamantul le deţine la această bancă.
____________